Onttrekkings by kitsbanke styg | Nuus24
Onttrekkings by kitsbanke styg
Johannesburg – Onttrekkings by kitsbanke regoor die land het tussen 11 en 18 Desember met 6,5% gestyg, in vergelyking met dieselde tyd verlede jaar. Evan Gilbert, 'n woordvoerder van Spark OTM Stelsels, Evan Gilbert, sê dit wys daarop dat verbruikers nie besnoei op hul besteding tydens die feestyd nie, ten spyte van moeilike ekonomiese toestande. Volgens Gilbert meet die Spark Kontant Indeks die aktiwiteit by meer as 2 000 kitsbanke. Die Indeks wys dat die gemiddelde onttrekking vir die tydperk tussen 11 en 18 Desember R484,43 was, wat hoër is as verlede jaar se gemiddeld van R454,55. – RSG– Volg Nuus24 op Twitter VOLGENDE OP NUUS24X Plakkerprobleem pla by Bonnievale | Netwerk24
Deur Gert, Bonnievale 25 Mei 2019 00:00
Die plakkerskamp by Bonnie­vale het die skuilplek van misdadigers en “onwettige immigrante” geword omdat daar geen beheer uitgeoefen word nie.
Toe die plakkerskamp begin is, was ’n vrou in beheer van die toekenning van persele, maar sy is glo gedreig en die munisipale bestuurder het haar van dié plig onthef. Sedertdien het hutte soos paddastoele opgeskiet.
Ongelukkig is Bonnievale in die situasie dat munisipale amptenare in Robertson en Ashton oningeligte of glad geen besluite namens ons neem nie.
’n Jaar of wat gelede is ’n man lewend verbrand in sy hut terwyl inwoners gekeer het dat die polisie ingryp. Die inwoners leef in vrees vir die Basotho omdat hulle beweer dat hierdie mense baie wreed is.
In antwoord op ’n brief van my oor “onwettige immigrante” en verwante probleme, was die antwoord dat hierdie aangeleentheid die verantwoordelikheid van die departement van binnelandse sake is.
In my laaste gesprek met die persoonlike assistent van die munisipale bestuurder het hy my ’n verduideliking van die Rooimiere gegee en my na die inbelsentrum verwys. Nodeloos om te sê daar het sedertdien nog niks gebeur om ’n oplossing vir die probleme te kry nie.
In ander dorpe word die probleem deur wetstoepassers gehanteer, maar nie hier nie.
Meer oor: Bonnievale | Briewe | Plakkers | Mystem